

**"Автотұрақтар (паркингтер) санаттарын белгілеу және орналасқан жерге арналған базалық салық мөлшерлемесін ұлғайту туралы" 2020 жылғы 14 қыркүйектегі № 69/628-6с Шымкент қаласы мәслихатының шешіміне өзгерістер енгізу туралы**

Шымкент қаласы мәслихатының 2021 жылғы 13 желтоқсандағы № 12/97-VII шешiмi. Қазақстан Республикасының Әділет министрлігінде 2021 жылғы 27 желтоқсанда № 26076 болып тіркелді

      "Салық және бюджетке төленетін басқа да міндетті төлемдер туралы" (Салық Кодексі) Қазақстан Республикасы Кодексінің 505-бабына және 509-бабының 3-тармағына, "Қазақстан Республикасының жергілікті мемлекеттік басқару және өзін-өзі басқару туралы" және "Құқықтық актілер туралы" Қазақстан Республикасының Заңдарына сәйкес Шымкент қаласының мәслихаты ШЕШТІ:

      1. Шымкент қаласы мәслихатының "Автотұрақтар (паркингтер) санаттарын белгілеу және орналасқан жерге арналған базалық салық мөлшерлемесін ұлғайту туралы" 2020 жылғы 14 қыркүйектегі № 69/628-6с шешіміне (Нормативтік құқықтық актілерді мемлекеттік тіркеу тізілімінде № 125 болып тіркелген) мынадай өзгерістер енгізілсін:

      көрсетілген шешімнің 1-қосымшасы осы шешімге 1-қосымшаға сәйкес жаңа редакцияда жазылсын;

      көрсетілген шешімнің 2-қосымшасы осы шешімге 2-қосымшаға сәйкес жаңа редакцияда жазылсын.

      2. "Шымкент қаласы мәслихатының аппараты" мемлекеттік мекемесі Қазақстан Республикасының заңнамасында белгіленген тәртіпте:

      1) осы шешімді Қазақстан Республикасы Әділет министрлігінде мемлекеттік тіркеуін;

      2) ресми жарияланғаннан кейін осы шешімді Шымкент қаласы мәслихатының интернет-ресурсына орналастыруын қамтамасыз етсін.

      3. Осы шешім алғашқы ресми жарияланған күнінен кейін күнтізбелік он күн өткен соң қолданысқа енгізіледі.

|  |
| --- |
|
*Шымкент қаласы*
 |
|
*мәслихатының хатшысы*
 |
*Б. Нарымбетов*
 |

|  |  |
| --- | --- |
|   | Шымкент қаласы мәслихатының2021 жылғы 13 желтоқсандағы№ 12/97-VII шешіміне 1-қосымша |
|   | Шымкент қаласы мәслихатының2020 жылғы 14 қыркүйектегі№ 69/628-6с шешіміне 1-қосымша |

 **Автотұрақтардың (паркингтердің) санаттары**

|  |  |  |
| --- | --- | --- |
|
№ |
Автотұрақтардың (паркингтердің) санаттары  |
Санаттар |
|
1. |
Жабық түрдегі автотұрақтар (паркингтер) |
1 санат |
|
2. |
Ашық түрдегі автотұрақтар (паркингтер) |
2 санат |

|  |  |
| --- | --- |
|   | Шымкент қаласы мәслихатының2021 жылғы 13 желтоқсандағы№ 12/97-VII шешіміне 2-қосымша |
|   | Шымкент қаласы мәслихатының2020 жылғы 14 қыркүйектегі№ 69/628-6с шешіміне 2-қосымша |

 **Автотұрақтар (паркингтер) орналасқан жерлерге арналған базалық салық мөлшерлемелері**

|  |  |  |
| --- | --- | --- |
|
№ |
Автотұрақтардың (паркингтердің) санаттары |
Базалық салық мөлшерлемелерінің ұлғаюы |
|
1. |
1 санат |
он есе |
|
2. |
2 санат |
он есе |

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК